CELEX: 32014L0101
Language: hu
Date: 2014-10-30 00:00:00
Title: A Bizottság 2014/101/EU irányelve ( 2014. október 30. ) a vízpolitika terén a közösségi fellépés kereteinek meghatározásáról szóló 2000/60/EK európai parlamenti és tanácsi irányelv módosításáról  EGT-vonatkozású szöveg

31.10.2014   
            
            
               HU
            
            
               Az Európai Unió Hivatalos Lapja
            
            
               L 311/32
            
         A BIZOTTSÁG 2014/101/EU IRÁNYELVE
   (2014. október 30.)
   a vízpolitika terén a közösségi fellépés kereteinek meghatározásáról szóló 2000/60/EK európai parlamenti és tanácsi irányelv módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vízpolitika terén a közösségi fellépés kereteinek meghatározásáról szóló, 2000. október 23-i 2000/60/EK európai parlamenti és tanácsi irányelvre (1) és különösen annak 20. cikke (1) bekezdésének első albekezdésére,
   mivel:
   
               (1)
            
            
               Biztosítani kell a tagállamok által a 2000/60/EK irányelv 8. cikkében előírtak szerint létrehozott, a vizek ökológiai állapotának megfigyelésére szolgáló típusparaméterek megfigyelésére alkalmazott módszerek minőségét és összehasonlíthatóságát.
            
         
               (2)
            
            
               A 2000/60/EK irányelv V. mellékletének 1.3.6. szakasza előírja, hogy a típusparaméterek megfigyelésére alkalmazott módszereknek összhangban kell lenniük az ott felsorolt nemzetközi szabványokkal vagy más nemzeti vagy nemzetközi szabványokkal, amelyek biztosítják az adatok egyenértékű tudományos minőségét és összehasonlíthatóságát. Az V. mellékletben felsorolt nemzetközi szabványok az említett irányelv elfogadásának időpontjában rendelkezésre álló szabványok voltak.
            
         
               (3)
            
            
               A 2000/60/EK irányelv kihirdetése óta az Európai Szabványügyi Bizottság (CEN) számos, a fitoplanktonok, a makrofiták és a fitobentosz, a bentikus gerinctelenek és a halak biológiai mintavételezésére, valamint a hidromorfológiai jellemzőkre vonatkozó új szabványt jelentetett meg, ezek közül többet a Nemzetközi Szabványügyi Szervezettel (ISO) közösen. Ezekkel a szabványokkal ki kell egészíteni a 2000/60/EK irányelv V. mellékletének 1.3.6. szakaszát.
            
         
               (4)
            
            
               Az új szabványok folyamatos kidolgozásának és a meglévő szabványok aktualizálásának eredményeképpen néhány, a 2000/60/EK irányelv V. mellékletének 1.3.6. szakaszában felsorolt szabványt a CEN tagszervezetei már nem tesznek közzé, ezért ezeket a szabványokat a jegyzékből el kell hagyni.
            
         
               (5)
            
            
               Két, a 2000/60/EK irányelv V. mellékletének 1.3.6. szakaszában felsorolt szabvány (EN ISO 8689-1:1999 és EN ISO 8689-2:1999 9) a biológiai osztályozásra és nem a megfigyelésre vonatkozik; ezeket az osztályozási határértékek megállapítására vonatkozó protokollok kialakításához használták az irányelvvel kapcsolatos közös végrehajtási stratégia keretében, és szintén elhagyhatók a jegyzékből.
            
         
               (6)
            
            
               A 2000/60/EK irányelvet ezért ennek megfelelően módosítani kell.
            
         
               (7)
            
            
               Az ezen irányelvben biztosított intézkedések összhangban vannak a Bizottságnak a 2000/60/EK irányelv 21. cikk (1) bekezdésében kifejezett véleményével,
            
         ELFOGADTA EZT AZ IRÁNYELVET:
   1. cikk
   A 2000/60/EK irányelv V. melléklete ezen irányelv mellékletének megfelelően módosul.
   2. cikk
   (1)   A tagállamok legkésőbb 2016. május 20-ig hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. E rendelkezések szövegét haladéktalanul megküldik a Bizottság számára.
   Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.
   (2)   A tagállamok közlik a Bizottsággal nemzeti joguk azon főbb rendelkezéseinek szövegét, amelyeket az ezen irányelv által szabályozott területen fogadnak el.
   3. cikk
   Ez az irányelv az Európai Unió Hivatalos Lapjában való kihirdetését követő huszadik napon lép hatályba.
   4. cikk
   Ennek az irányelvnek a tagállamok a címzettjei.
   
      Kelt Brüsszelben, 2014. október 30-án.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 327., 2000.12.22., 1. o.
   
   
      MELLÉKLET
      A 2000/60/EK irányelv V. mellékletében az 1.3.6. szakasz helyébe a következő szöveg lép:
      
         „1.3.6.   A minőségi elemek megfigyelésének szabványai
         
         A típusparaméterek megfigyeléséhez használt módszereknek – amennyiben a megfigyelésre vonatkoznak – összhangban kell lenniük az alább felsorolt nemzetközi szabványokkal vagy más nemzeti vagy nemzetközi szabványokkal, amelyek biztosítják az adatok egyenértékű tudományos minőségét és összehasonlíthatóságát.
         
            A minőségi elemek biológiai mintavételezésének szabványai
         
         A szabványokban előírt specifikus módszerek mellett alkalmazandó általános módszerek az alábbi biológiai minőségi elemek tekintetében:
         
                     EN ISO 5667-3:2012
                  
                  
                     Vízminőség – Mintavétel – 3. rész: A minták tartósítása és kezelése
                  
               
            A fitoplankotonokra vonatkozó szabványok
         
         
                     EN 15204:2006
                  
                  
                     Vízminőség – Útmutató szabvány a fitoplanktonok inverz mikroszkópos számlálására (Utermöhl-technika)
                  
               
                     EN 15972:2011
                  
                  
                     Vízminőség – Útmutató a tengeri fitoplankton kvantitatív és kvalitatív vizsgálatához
                  
               
                     ISO 10260:1992
                  
                  
                     Vízminőség – A biokémiai paraméterek mérése – Az a-klorofill-koncentráció spektrometriás meghatározása
                  
               
            A makrofitákra és a fitobentoszra vonatkozó szabványok
         
         
                     EN 15460:2007
                  
                  
                     Vízminőség – Útmutató szabvány tavakban lévő makrofiták felmérésére
                  
               
                     EN 14184:2014
                  
                  
                     Vízminőség – Útmutató a folyóvizek vízi makrofitáinak felméréséhez
                  
               
                     EN 15708:2009
                  
                  
                     Vízminőség – Útmutató szabvány a fitobentosz felméréséhez, mintavételéhez és laboratóriumi vizsgálatához sekély folyóvizekben
                  
               
                     EN 13946:2014
                  
                  
                     Vízminőség – Útmutató folyók és tavak bentikus kovamoszatainak általános mintavételéhez és minta-előkészítéséhez
                  
               
                     EN 14407:2014
                  
                  
                     Vízminőség – Útmutató folyóvizekből és tavakból vett minták bentikus kovamoszatjainak azonosításához és számlálásához
                  
               
            A bentikus gerinctelenekre vonatkozó szabványok
         
         
                     EN ISO 10870:2012
                  
                  
                     Vízminőség – Útmutató az édesvízi bentikus makrogerinctelenek mintavételi módszereinek és eszközeinek kiválasztásához
                  
               
                     EN 15196:2006
                  
                  
                     Vízminőség – Útmutatás a chironomidák (kétszárnyúak rendje) lárvái levedlett bőrének mintavételéhez és a minta kezeléséhez ökológiai értékelés céljából
                  
               
                     EN 16150:2012
                  
                  
                     Vízminőség – Útmutató a bentikus makrogerinctelenek időarányos Multi-Habitat eljáráson alapuló mintavételéhez
                  
               
                     EN ISO 19493:2007
                  
                  
                     Vízminőség – Útmutató szilárd aljzaton lévő élőlényközösségek tengerbiológiai vizsgálatához
                  
               
                     EN ISO 16665:2013
                  
                  
                     Vízminőség – Útmutató a laza tengerfenék makrofaunájának mennyiségi mintavételéhez és a minta kezeléséhez
                  
               
            A halakra vonatkozó szabványok
         
         
                     EN 14962:2006
                  
                  
                     Vízminőség – Útmutató a halak mintavételi módszereinek alkalmazási területéhez és kiválasztásához
                  
               
                     EN 14011:2003
                  
                  
                     Vízminőség – Halak mintavétele elektromos halászati módszerrel
                  
               
                     EN 15910:2014
                  
                  
                     Vízminőség – Útmutató a halbőség becslésére mobil hidroakusztikus módszerekkel
                  
               
                     EN 14757:2005
                  
                  
                     Vízminőség – Halak mintavétele több nyílásméretű eresztőhálóval
                  
               
            Szabványok a hidromorfológiai paraméterekhez
         
         
                     EN 14614:2004
                  
                  
                     Vízminőség – Útmutató szabvány folyóvizek hidromorfológiai jellemzőinek értékeléséhez
                  
               
                     EN 16039:2011
                  
                  
                     Vízminőség – Útmutató szabvány a tavak hidromorfológiai jellemzőinek felméréséhez
                  
               
            Szabványok a fizikai-kémiai paraméterekhez
         
         Bármely vonatkozó CEN/ISO szabvány”